b'\n_START_ARTICLE_\nStavka\n_START_PARAGRAPH_\nStavka je stanje, ko se organizirana skupina ljudi odlo\xc4\x8di upreti dolo\xc4\x8denim razmeram in direktivam, najve\xc4\x8dkrat na delovnem mestu. _NEWLINE_To je prekinitev dela delavcev za uresni\xc4\x8devanje ekonomskih, socialnih pravic in interesov iz dela. Stavka se lahko organizira v podjetju, organizaciji, pri delodajalcu, v panogi, dejavnosti ali kot splo\xc5\xa1na stavka.\n_START_SECTION_\nZgodovina\n_START_PARAGRAPH_\nPrva znana stavka je bila v 12. stoletju pred na\xc5\xa1im \xc5\xa1tetjem v Egiptu. Takratni delavci so pod vodstvom Ramzesa III med gradnjo nekropole ustavili delo, dokler niso bili bolje obravnavani. Dogodek je ohranjen na papirusu in podrobno opisuje potek stavke. Stavka je bila za tisti \xc4\x8das nedopustna, a tedanji delavci so dosegli zvi\xc5\xa1anje pla\xc4\x8d._NEWLINE_Leta 1917 je mehi\xc5\xa1ka ustava kot prva nacionalna ustava zagotovila pravico do stavke. Zaradi mno\xc5\xbei\xc4\x8dne brezposelnosti je leta 1937 v Ameriki izbruhnil najve\xc4\x8dji stavkovni val v njeni zgodovini. Povzro\xc4\x8dil je 4.740 stavk po vsej dr\xc5\xbeavi._NEWLINE_Pomembna stavka v slovenski zgodovini je bila 15. decembra 1987, in sicer v Litostroju pod vodstvom Franceta Tom\xc5\xa1i\xc4\x8da, ko so stavkajo\xc4\x8di izrekli nezaupnico partijskemu in samoupravnemu sistemu.  Zahtevali so ustanovitev neodvisnih sindikatov in ustanovili iniciativni odbor  Socialdemokratske zveze Slovenije. To je bil prelomen dogodek v zgodovini demokratizacije Slovenije.'